Komission tiedonanto neuvostolle ja Euroopan parlamentille - Rahoitusnäkymien tekninen mukautus vuodeksi 2002 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 15 kohta) /* KOM/2001/0097 lopull. */





KOMISSION TIEDONANTO NEUVOSTOLLE JA EUROOPAN PARLAMENTILLE Rahoitusnäkymien tekninen mukautus vuodeksi 2002 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 15 kohta) 1. Taulukko rahoitusnäkymistä vuosiksi 2000-2006 on erottamaton osa talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta [1]. [1] EYVL C 172, 18. kesäkuuta 1999, s. 1. Sopimuksen 15 kohdassa määrätään, että komissio tekee joka vuosi ennen varainhoitovuoden n+1 talousarviomenettelyä teknisen mukautuksen rahoitusnäkymiin Euroopan unionin BKTL:n ja hintojen muutosten mukaisesti. Tämän tiedonannon tavoitteena on esittää budjettivallan käyttäjälle tulos vuotta 2002 koskevasta teknisestä mukautuksesta. 2. Liitteenä olevassa taulukossa 1 esitetään rahoitusnäkymiä koskeva taulukko, joka on mukautettu vuoden 2002 hintoihin. Maksusitoumuksiin käytettävien määrärahojen yhteenlaskettu enimmäismäärä vuonna 2002 on 99.802 miljoonaa euroa eli noin 1,09 prosenttia BKTL:sta. Maksumääräyksiin käytettävien määrärahojen yhteenlaskettu enimmäismäärä EU:n viidessätoista jäsenvaltiossa on vastaavasti 100.078 miljoonaa euroa eli noin 1,10 prosenttia BKTL:sta. Liittymiseen tarkoitetut määrät mukaan luettuina maksumääräyksiin käytettävien määrärahojen yhteenlaskettu enimmäismäärä on 104.475 miljoonaa euroa (noin 1,14 % EU:n viidentoista jäsenvaltion BKTL:sta), mikä jättää tämänhetkisten talousennusteiden perusteella maksumääräyksiin käytettävien määrärahojen enimmäismäärän ja omien varojen enimmäismäärän välille 11.442 miljoonan euron marginaalin. Varainhoitovuosia 2000 ja 2001 koskeva marginaali on saatettu ajan tasalle aiempiin teknisiin mukautuksiin nähden BKTL:a koskevien viimeisimpien arvioiden perusteella, jotta eri vuosien lukuja voidaan vertailla keskenään. Sekä maksusitoumus- että maksumäärärahoja koskevat enimmäismäärät sen sijaan säilyvät ennallaan, eli aiempien teknisten mukautuksien edellyttämällä tasolla. Taulukossa 2 esitetään 21 jäsenvaltion viitteellinen rahoituskehys mukautettuna vuoden 2002 hintoihin. Taulukossa käytetty BKTL koskee unionia sen laajennuttua kuudella uudella jäsenvaltiolla (Puola, Tsekki, Unkari, Viro, Slovenia ja Kypros). Koska näiden maiden maakohtaisesta BKTL:sta ei ole saatavilla arviota, niiden osalta on käytetty BKT:n indikaattoria, joka perustuu tuoreimpiin tietoihin ja ennusteisiin. Kyseisten maiden yhteenlasketun BKT:n on arvioitu olevan 379 miljardia euroa vuonna 2002. 3. Taulukossa 3 esitetään teknisessä mukautuksessa käytetyt makrotaloudelliset luvut. Ne perustuvat Eurostatin tietoihin ja komission ja kansallisten asiantuntijoiden laatimiin tuoreimpiin ennusteisiin (syksyn 2000 talousarvioennusteet). Tiedot ja ennusteet perustuvat Euroopan kansantalouden tilinpitojärjestelmään, joka otettiin käyttöön vuonna 1979 (EKT 79). Uuden EKT 95 -järjestelmän käyttöönottamisesta annetun asetuksen 8 artiklassa säädetään, että aiempaa EKT 79 -järjestelmää sovelletaan talousarviota ja omia varoja koskeviin asioihin niin kauan kun nykyinen omia varoja koskeva päätös on voimassa [2]. Neuvosto teki omia varoja koskevan uuden päätöksen 29. syyskuuta 2000 [3]. Päätös tulee voimaan sen jälkeen kun kaikki jäsenvaltiot ovat sen hyväksyneet omassa perustuslaissaan säädetyssä järjestyksessä. Tällöin budjettiasioihin aletaan soveltaa uutta kirjanpitojärjestelmää. Päätöksen 3 artiklan mukaan omien varojen enimmäismäärä, joka on vahvistettu 1,27 prosentiksi BKTL:sta, lasketaan niin, että uuden kirjanpitojärjestelmän käyttöönotto ei vaikuta käytettävissä olevien omien varojen kokonaismäärään. Uusi prosenttiosuus otetaan käyttöön aikanaan rahoitusnäkymien taulukossa vuonna 2002 ja sitä seuraavina vuosina. [2] Neuvoston asetus EY/2223/96, annettu 25 päivänä kesäkuuta 1996, EYVL L 310, 30.11.1996, s. 1. [3] Neuvoston päätös 2000/597/EY, Euratom; tehty 29 päivänä syyskuuta 2000, EYVL L 253, 7.10.2000, s. 42. 4. Mukautuksen laskemiseksi rahoitusnäkymiä koskevassa (vuoden 1999 hintoina laaditussa) taulukossa käytettiin -6,12 prosentin kumulatiivista deflaattoria otsakkeen 1 enimmäismäärän osalta vuosina 2000-2002 ja otsakkeen 2 sisällä laskettaessa rakennerahastoja koskevaa määrää toimielinten sopimuksen 15 kohdan mukaisesti. -BKTL:n kumulatiivista deflaattoria euroina vuosien 2000-2002 osalta (6,64 %) muihin enimmäismääriin paitsi ala-otsakkeeseen 6 "Rahoitusvaraus", joka ilmoitetaan käypinä hintoina. Maksujen mukautus perustuu arvioihin siitä, kuinka paljon maksumääräyksiin käytettäviä määrärahoja oli käytetty eri otsakkeissa rahoitusnäkymiä koskevan taulukon laatimishetkellä (vuoden 1999 hintoina): Seuraavassa taulukossa esitetään yksityiskohtaisesti laskutapa: >TAULUKON PAIKKA> Liittymiseen osoitettuja otsakkeen 1 maksumääräyksiin käytettäviä määrärahoja on mukautettu 6,12 prosentin kumulatiivisen deflaattorin perusteella. «Muiden menojen» sisällä on rakennetoimiin liittyvät maksut, joihin käytetään 6,12 prosentin kumulatiivista deflaattoria, erotettu otsakkeisiin 3 ja 5 kuuluvista maksuista, joiden kumulatiivinen deflaattori on 6,64 prosenttia. Viitteellistä taulukkoa 21 jäsenvaltion rahoituskehyksestä (vrt. taulukko 2) on muutettu saman periaatteen mukaisesti. Otsakkeen 8 "Laajentuminen" maksusitoumuksiin käytettävistä määrärahoista maatalouteen ja rakennetoimiin osoitettuja määrärahoja on mukautettu 6,12 prosentin kumulatiivisen deflaattorin perusteella, ja sisäisiin politiikkoihin ja hallintoon osoitettuja määrärahoja on mukautettu 6,64 prosentin kumulatiivisen deflaattorin perusteella. Otsakkeen 8 määrärahoja on mukautettu saman laskutavan mukaisesti kuin rahoitusnäkymien taulukossa liittymistä varten käytettäviä maksumäärärahoja. 5. Maatalouden menolinjaus on laskettu talousarviota koskevasta kurinalaisuudesta annetun neuvoston uuden asetuksen 3 artiklan mukaisesti (vrt. taulukko 4) [4]. [4] Neuvoston asetus (EY) N:o 2040/2000, annettu 26 päivänä syyskuuta 2000, EYVL L 224, 29.9.2000, s. 27. Sokerin ja isoglukoosin tuotantomaksuja, elintarvikeavusta maksettavia korvauksia ja AKT-sokerista maksettavia korvauksia koskevat määrät perustuvat vuoden 2001 talousarvioon otettuihin määriin. Talousarvion kurinalaisuudesta tehdyn päätöksen mukaisesti maatalouden menolinjauksen lopullinen taso vahvistetaan näiden määrien osalta alustavassa talousarvioesityksessä 2002. Maatalouden menolinjaus on 51.078 miljoonaa euroa vuonna 2002 [5]. [5] Menojen kokonaismäärään nähden jää siis 2.238 miljoonan marginaali, joka sisällytetään talousarviota koskevasta kurinalaisuudesta annetun asetuksen mukaan maatalouden menolinjaukseen (otsake 1, liittymistä valmistelevaa tukea koskevan otsakkeen 7 osa "maatalous", liittymiseen käytettävät maatalousmäärärahat). 6. Rahoitusnäkymien taulukon alaviitteessä mainitaan, että otsakkeen 5 enimmäismäärään sisältyvistä eläkemenoista on vähennetty henkilöstön suorittamat eläkemaksut, enintään 1,1 miljardia euroa (vuoden 1999 hintoina) vuosina 2000-2006. Kuten vuoden 2000 teknistä mukautusta koskevassa komission tiedonannossa todettiin [6], tämän järjestelyn katsotaan asettavan kaksinkertaisen rajoituksen eläkemenoista tehtäviin vähennyksiin otsakkeen enimmäismäärää sovellettaessa: [6] SEC(1999) 847 lopullinen, kohta 6. -tämä määrä ei saa minään vuonna ylittää niiden eläkemaksujen määrää, jotka otetaan talousarvioon tuloina. Vuonna 2002 näiden maksujen arvioidaan tässä vaiheessa olevan 179 miljoonaa euroa eli 168 miljoonaa vuoden 1999 hintoina [7], kun käytetään otsakkeen enimmäismäärän mukauttamiseen vahvistettua 6,64 prosentin kumulatiivista deflaattoria. [7] Vuoden 2001 talousarvioon otettuihin eläkemaksujen määriin (170,7 mrd. euroa) sovelletaan korotusta, joka vastaa vuoden 2002 arvioituja palkkamenoja. -näiden vähennysten yhteenlaskettu kokonaismäärä vuosina 2000-2006 saa olla enintään 1,1 miljardia euroa vuoden 1999 hintoina eli vuosittain keskimäärin 157 miljoonaa (167 milj. vuoden 2002 hintoina). Koska hallintomenot ovat yleensä toistuvia ja jotta vältettäisiin kuluttamasta marginaalia liikaa kauden alussa, olisi joka vuosi pitäydyttävä alimmassa enimmäismäärässä eli vuonna 2002 enintään 167 miljoonassa eurossa käypinä hintoina. 7. Toimielinten sopimuksen 10 kohdan viidennessä alakohdassa määrätään, että muuta kuin yleiseen talousarvioon sisältyvää toimintaa koskevat tiedot sekä yhteisön omien varojen eri ryhmien ennakoitu kehitys esitetään ohjeellisina erillisissä taulukoissa ja saatetaan vuosittain ajan tasalle rahoitusnäkymien teknisen mukautuksen yhteydessä. Nämä uusimpien käytettävissä olevien arvioiden mukaan ajantasaistetut tiedot esitetään liitteinä olevissa taulukoissa 5.1-5.3. Ne koskevat EKR:aa, EHTY:n toimintatalousarviota ja omien varojen rakennetta. 8. Toimielinten sopimuksen 16-18 kohtien mukaisesti komissio tekee budjettivallan käyttäjälle ehdotuksen rahoitusnäkymien mukauttamiseksi täytäntöönpanoedellytyksiin heti kun tiedot varainhoitovuoden 2000 talousarvion toteuttamisesta on vahvistettu (helmikuun puolivälissä 2001). >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON>